กฎกระทรวงให้ใช้บังคับผังเมืองรวมจังหวัดนครศรีธรรมราช(ฉบับที่ ๒)พ.ศ.๒๕๖๒[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหนึ่ง และมาตรา ๒๖/๑แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๔) พ.ศ. ๒๕๕๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกความใน (๔) ของข้อ ๗แห่งกฎกระทรวงให้ใช้บังคับผังเมืองรวมจังหวัดนครศรีธรรมราช พ.ศ. ๒๕๕๖และให้ใช้ความต่อไปนี้แทน(๔) ที่ดินในบริเวณหมายเลข ๔.๑ ถึงหมายเลข ๔.๖/๑ หมายเลข๔.๗ หมายเลข ๔.๗/๑ หมายเลข๔.๘ หมายเลข ๔.๘/๑ และหมายเลข ๔.๙ ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรมข้อ ๒ ให้ยกเลิกความใน (๘) ของข้อ ๗แห่งกฎกระทรวงให้ใช้บังคับผังเมืองรวมจังหวัดนครศรีธรรมราช พ.ศ. ๒๕๕๖ข้อ ๓ ให้ยกเลิกความใน (๑) (๒) และ (๓)ของวรรคสอง ของข้อ ๘ แห่งกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ และให้ใช้ความต่อไปนี้แทน(๑)โรงงานตามกฎหมายว่าด้วยโรงงานตามประเภท ชนิด และจำพวก ท้ายกฎกระทรวงนี้(๒) คลังน้ำมันและสถานที่เก็บรักษาน้ำมันลักษณะที่สาม ตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิงข้อ ๔ ให้ยกเลิกความใน (๑) ของวรรคสอง ของข้อ ๑๐แห่งกฎกระทรวงให้ใช้บังคับผังเมืองรวมจังหวัดนครศรีธรรมราช พ.ศ. ๒๕๕๖และให้ใช้ความต่อไปนี้แทน(๑)โรงงานตามกฎหมายว่าด้วยโรงงานตามประเภท ชนิด และจำพวก ท้ายกฎกระทรวงนี้ข้อ ๕ ให้ยกเลิกความในข้อ ๑๑ แห่งกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ และให้ใช้ความต่อไปนี้แทนข้อ๑๑ ที่ดินประเภทอนุรักษ์ชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมการอยู่อาศัย สถาบันการศึกษา สถาบันศาสนา สถาบันราชการ การสาธารณูปโภคและสาธารณูปการและการอนุรักษ์และส่งเสริมคุณภาพสิ่งแวดล้อมที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)จัดสรรที่ดินเพื่อประกอบอุตสาหกรรม(๖)จัดสรรที่ดินเพื่อประกอบพาณิชยกรรม(๗)จัดสรรที่ดินเพื่อการอยู่อาศัย(๘)การอยู่อาศัยหรือประกอบพาณิชยกรรมประเภทอาคารขนาดใหญ่(๙)สนามกอล์ฟ(๑๐) กำจัดมูลฝอย(๑๑)ซื้อขายหรือเก็บเศษวัสดุที่ดินประเภทนี้ ในบริเวณหมายเลข ๔.๖/๑ หมายเลข ๔.๗/๑และหมายเลข ๔.๘/๑ ให้ดำเนินการหรือประกอบพาณิชยกรรมหรือเพื่อการอยู่อาศัยได้ในอาคารที่มีพื้นที่ทั้งหมดรวมกันไม่เกิน๓๐๐ ตารางเมตร ทั้งนี้ การใช้ประโยชน์ที่ดินเพื่อการอยู่อาศัยให้ดำเนินการหรือประกอบกิจการได้ในอาคารที่มีความสูงไม่เกิน๒ ชั้นการใช้ประโยชน์ที่ดินริมทางหลวงแผ่นดินหรือทางหลวงชนบทให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งแม่น้ำลำคลอง หรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของแม่น้ำลำคลอง หรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๖ ให้ยกเลิกข้อ ๑๕ แห่งกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๗ ให้ยกเลิกบัญชีท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๘ ให้เพิ่มประเภท ชนิด และจำพวกของโรงงานที่ห้ามประกอบกิจการท้ายกฎกระทรวงนี้เป็นประเภทชนิด และจำพวกโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๙ ให้ยกเลิกบริเวณหมายเลข๘.๑ หมายเลข ๘.๒ และหมายเลข ๘.๓ ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๑๐ให้เพิ่มบริเวณหมายเลข ๔.๖/๑ หมายเลข๔.๗/๑ และหมายเลข ๔.๘/๑ ตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๑๑ ให้ยกเลิกความใน ๔. ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ และให้ใช้ความใน ๔.ตามรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทนข้อ ๑๒ให้ยกเลิก ๘. ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๑๓ให้ยกเลิกรายการ ๘.๑ รายการ ๘.๒และรายการ ๘.๓ ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ข้อ ๑๔ให้เพิ่มรายการ ๔.๖/๑ รายการ ๔.๗/๑และรายการ ๔.๘/๑ ตามรายการประกอบแผนผังกำหนดการใช้ประโยชน์ที่ดินตามที่จำแนกประเภทท้ายกฎกระทรวงนี้ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ให้ไว้ณ วันที่ ๑๕ พฤศจิกายน พ.ศ. ๒๕๖๒พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. ประเภท ชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดนครศรีธรรมราช(ฉบับที่ ๒) พ.ศ. ๒๕๖๒๒.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราช(ฉบับที่ ๒) พ.ศ. ๒๕๖๒๓. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดนครศรีธรรมราช(ฉบับที่ ๒) พ.ศ. ๒๕๖๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมจังหวัดนครศรีธรรมราชพ.ศ. ๒๕๕๖ เพื่อยกเลิกที่ดินประเภทที่โล่งเพื่อการรักษาคุณภาพสิ่งแวดล้อมและเปลี่ยนแปลงการใช้ประโยชน์ที่ดินประเภทอนุรักษ์ชนบทและเกษตรกรรมและแก้ไขเพิ่มเติมข้อกาหนดการใช้ประโยชน์ที่ดินในที่ดินประเภทชุมชน ที่ดินประเภทชนบทและเกษตรกรรมและที่ดินประเภทอนุรักษ์ชนบทและเกษตรกรรม เพื่อให้เหมาะสมกับสภาพการณ์ปัจจุบัน จึงจำเป็นต้องออกกฎกระทรวงนี้วิวรรธน์/จัดทำ๗กุมภาพันธ์ ๒๕๖๓[๑]ราชกิจจานุเบกษา เล่ม ๑๓๖/ตอนที่ ๑๒๕ ก/หน้า ๑๖/๒๒ พฤศจิกายน ๒๕๖๒